
	[bookmark: _Hlk206499406]1.  ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ

	№ 01/29/18162-2026

	Ի պատասխան Ձեր սույն թվականի հունիսի 19-ի թիվ ԴԽ/23․3/23307-2026 գրության, որով ներկայացվել է «Հայաստանի Հանրապետության կառավարության 2012 թվականի հուլիսի 19-ի N 900-Ա որոշման մեջ փոփոխություն կատարելու մասին» ՀՀ կառավարության որոշման նախագիծը (այսուհետ՝ Նախագիծ), հայտնում ենք հետևյալը.
[bookmark: _Hlk233984319]Հայաստանի Հանրապետության կառավարության 2012 թվականի հուլիսի 19-ի N 900-Ա որոշման (փոփոխություններով՝ ՀՀ կառավարության 2013 թվականի դեկտեմբերի 26-ի N 1479-Ա, 2014 թվականի դեկտեմբերի 18-ի N 1435-Ա, 2016 թվականի մարտի 24-ի N 295-Ա և 2017 թվականի դեկտեմբերի 7-ի N 1592-Ա որոշումներ) հիման վրա «Գյուղական տարածքների տնտեսական զարգացման ԾԻԳ» պետական հիմնարկի (այսուհետ՝ ԳՏՏԶ ԾԻԳ) կողմից իրականացվող գյուղական կարողությունների ստեղծման ծրագրի շրջանակներում առանձին համայնքների փոխարեն համաֆինանսավորման պարտավորությունների կատարման նպատակով Հայաստանի Հանրապետության ֆինանսների նախարարության և «Հայաստանի վերականգնվող էներգետիկայի և էներգախնայողության հիմնադրամ»-ի (այսուհետ՝ Հիմնադրամ) միջև 2012 թվականի նոյեմբերի 15-ին կնքվել է վարկային պայմանագիր (այսուհետ՝ Պայմանագիր)։ Վերջինիս համաձայն՝ Հիմնադրամին Հայաստանի Հանրապետության պետական բյուջեից տրամադրվել է 249,300,000.0 ՀՀ դրամ բյուջետային վարկ՝ տարեկան 0.1 տոկոս տոկոսադրույքով և վարկի մայր գումարի ու հաշվեգրված տոկոսների միանվագ մարման վերջնաժամկետ սահմանելով 2022 թվականի դեկտեմբերի 31-ը։ Նշված Պայմանագրի շրջանակներում ԳՏՏԶ ԾԻԳ-ի կողմից առանձին համայնքների հետ կնքվել են համապատասխան փոխառության պայմանագրեր՝ նույն պայմաններով։
[bookmark: _Hlk233726684]Հարկ ենք համարում նշել, որ 2022 թվականի դեկտեմբերի 31-ի դրությամբ վարկային պարտավորությունը կազմել է 208,111,159.1 ՀՀ դրամ, որից 206,418,107.1 ՀՀ դրամը՝ հիմնական պարտավորությունը, իսկ 1,693,052.0 ՀՀ դրամը՝ հաշվեգրված տոկոսները։ Հայաստանի Հանրապետության քաղաքացիական օրենսգրքի 411-րդ հոդվածի 1-ին մասի համաձայն՝ 2022 թվականի դեկտեմբերի 31-ից հետո ժամկետանց պարտավորության նկատմամբ հաշվեգրվել են տույժեր, որոնք 2026 թվականի հունիսի 29-ի դրությամբ կազմում են 87,304,056.7 ՀՀ դրամ։ 
Նախագծով առաջարկվում է մինչև 2027 թվականի դեկտեմբերի 31-ը երկարաձգել հիմնական պարտավորության մարման ժամկետը, հրաժարվել վարկային պայմանագրից բխող և Նախագծի ուժի մեջ մտնելու օրվա դրությամբ հաշվեգրված՝ ընդհանուր 88,997,108.7 ՀՀ դրամի չափով տոկոսների, տույժերի և տուգանքների պահանջից՝ հիմնական պարտավորության՝ 206,418,107.1 ՀՀ դրամի վերադարձն ապահովելու նպատակով, ինչպես նաև սահմանել, որ մինչև նշված ժամկետի ավարտը հիմնական պարտավորության նկատմամբ տոկոսներ, տույժեր և տուգանքներ չեն հաշվարկվում։
Ձեր ուշադրությունն ենք հրավիրում այն հանգամանքին, որ ՀՀ կառավարության 2017 թվականի հոկտեմբերի 5-ի N 1373-Ն որոշման 1-ին կետի 1-ին ենթակետով հաստատված հավելվածի 25-րդ կետի համաձայն՝ կրեդիտորական պարտքի ներման կամ այն այլ ձևով չպահանջելու դեպքում ներված կամ չպահանջված պարտքի գումարը համարվում է եկամուտ։ Հետևաբար, պետության կողմից վարկային պայմանագրից բխող տոկոսների, տույժերի և տուգանքների պահանջից հրաժարվելու դեպքում Հիմնադրամի մոտ կառաջանան շահութահարկի գծով հարկային պարտավորություններ: 
Հաշվի առնելով վերոգրյալը և հիմք ընդունելով փոխվարչապետի մոտ տեղի ունեցած հանդիպման արդյունքները՝ առաջարկում ենք Նախագիծը լրամշակել՝
1. նախատեսելով, որ մինչև վարկային պայմանագրով սահմանված մարման վերջնաժամկետը՝ 2022 թվականի դեկտեմբերի 31-ը, հաշվեգրված 1,693,052.0 ՀՀ դրամ պայմանագրային տոկոսագումարը չներվի, այլ կապիտալացվի՝ այն ներառելով 2022 թվականի դեկտեմբերի 31-ի դրությամբ ձևավորված հիմնական պարտավորության կազմում և համապատասխանաբար խմբագրելով Նախագծի 2-րդ կետը՝ դրա գործողությունից բացառելով վարկի գումարի նկատմամբ տարեկան 0,1 տոկոս դրույքաչափով մինչև 2022 թվականի դեկտեմբերի 31-ը հաշվեգրված պայմանագրային տոկոսագումարը,

1. հանելով Նախագծի 3-րդ կետը: 

	











































































Ընդունվել է.
 Կատարվել է համապատասխան փոփոխությունը:
   
- 







Ընդունվել է.
Նախագծից հանվել է կետը:





	2.  ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ
	12.08.2026

	
	№ /27.3.3/41383-2026

	«Հայաստանի Հանրապետության կառավարության 2012 թվականի հուլիսի 19-ի № 900-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
1․ Նախագծի նախաբանում որպես լիազորող նորմ առաջարկում ենք դիտարկել ՀՀ քաղաքացիական օրենսգրքի 423-րդ հոդվածի 1-ին մասը, համաձայն որի՝ Պարտավորությունը լրիվ կամ մասնակի դադարում է օրենքով, այլ իրավական ակտերով կամ պայմանագրով նախատեսված հիմքերով:
Բացի այդ, նկատի ունենալով, որ Նախագծով փաստացի նախատեսվում է չգանձել պետության կողմից ակնկալվող դրամական պահանջը՝ առաջարկում ենք Նախագծի նախաբանում դիտարկել «Հայաստանի Հանրապետության Բյուջետային համակարգի մասին» օրենքի 23-րդ հոդվածի 5-րդ մասի նախատեսումը, համաձայն որի՝ Պետական բյուջեի կատարման պատասխանատուն կառավարությունն է։
Միաժամանակ առաջարկում ենք Նախագծի նախաբանում կիրառված «, ինչպես նաև հաշվի առնելով Հայաստանի Հանրապետության կառավարության 2012 թվականի հուլիսի 19-ի N 900-Ա որոշման շրջանակներում տրամադրված վարկային միջոցների վերադարձման ապահովման անհրաժեշտությունը» բառերը հանել։
2․ Նախագծի վերնագիրն է «Հայաստանի Հանրապետության կառավարության 2012 թվականի հուլիսի 19-ի N 900-Ա որոշման մեջ փոփոխություն կատարելու մասին», մինչդեռ Նախագծով Հայաստանի Հանրապետության կառավարության 2012 թվականի հուլիսի 19-ի N 900-Ա որոշման որևէ դրույթի փոփոխություն չի նախատեսվում, այլ սահմանվում են նոր կարգավորումներ՝ նշված որոշման հիման վրա կնքված վարկային պայմանագրից բխող հարաբերությունների վերաբերյալ։
Նշվածի արդյունքում առաջարկվող փոփոխությունների չեն ներառվի Որոշման մեջ և կառաջանա ինկորպորացման անհնարինություն։ 
Միաժամանակ հիմք ընդունելով «Նորմատիվ իրավական ակտերի մասին» օրենքի 12-րդ հոդվածի 1-ին մասը, համաձայն որի՝ Նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը, գտնում ենք, որ Նախագիծն ունի վերանայման կարիք։
3․ Նախագծի 1-ին կետով սահմանվում է, որ Հայաստանի Հանրապետության կառավարության 2012 թվականի հուլիսի 19-ի N 900-Ա որոշման հիման վրա Հայաստանի Հանրապետության ֆինանսների նախարարության և Հայաստանի վերականգնվող էներգետիկայի և էներգախնայողության հիմնադրամի (այսուհետ՝ Հիմնադրամ) միջև կնքված վարկային պայմանագրով տրամադրված գումարների և դրանց վրա վարկային պայմանագրով հաշվեգրված տոկոսների վճարման վերջնաժամկետ է սահմանվում 2027 թվականի դեկտեմբերի 31-ը։
Այս կապակցությամբ հարկ է նկատի ունենալ Հայաստանի Հանրապետության կառավարության 2012 թվականի հուլիսի 19-ի N 900-Ա որոշման (այսուհետ՝ Որոշում) 2-րդ կետով Հայաստանի Հանրապետության ֆինանսների նախարարին հանձնարարվել է՝ սույն որոշման 1-ին կետով հատկացված գումարը Հայաստանի վերականգնվող էներգետիկայի և էներգախնայողության հիմնադրամին տրամադրել վարկային պայմանագրի հիման վրա՝ տարեկան 0,1 տոկոս դրույքաչափով  և առանց պարտավորության կատարման ապահովման միջոցի` մինչև 2022 թվականի դեկտեմբերի 31-ը մարման ժամկետով:
Նշվածի արդյունքում Որոշման 2-րդ կետում շարունակում է պահպանվել մինչև 2022 թվականի դեկտեմբերի 31-ը մարման ժամկետի պարտավորության կատարման վերաբերյալ կարգավորումը։
4․  Նախագծի 2-րդ կետով նախատեսվում է հրաժարվել Հիմնադրամի նկատմամբ Հայաստանի Հանրապետության կառավարության 2012 թվականի հուլիսի 19-ի N 900-Ա որոշման հիման վրա կնքված վարկային պայմանագրից բխող և սույն որոշումն ուժի մեջ մտնելու օրվա դրությամբ օրենքի կամ պայմանագրի ուժով որպես պատասխանատվություն հաշվարկված տույժերի և տուգանքների գանձումից:
Այս համատեքստում հարկ է նկատի ունենալ Նախագծի նախաբանում որպես լիազորող նորմ լրացված ՀՀ քաղաքացիական օրենսգրքի 431-րդ հոդվածը, համաձայն որի՝ պարտավորությունը դադարում է պարտատիրոջ կողմից պարտապանին իր պարտականություններից ազատելով (պարտքը ներելով), եթե դա չի խախտում պարտատիրոջ գույքի նկատմամբ այլ անձանց իրավունքները:
Նախագծի 2-րդ կետով նախատեսվում է ոչ թե պարտապանին համապատասխան պարտավորությունից ազատել, այլ հրաժարվել օրենքի կամ պայմանագրի ուժով հաշվարկված տույժերի և տուգանքների գանձումից, մինչդեռ վերոնշյալ հոդվածը վերաբերում է պարտավորության դադարմանը՝ պարտքը ներելու միջոցով։
Հաշվի առնելով վերոգրյալը՝ անհրաժեշտ է վերանայել Նախագծի 2-րդ կետի ձևակերպումները՝ դրանք համապատասխանեցնելով լիազորող նորմին։
Բացի այդ, սույն կետով նախատեսվում է հրաժարվել Հիմնադրամի նկատմամբ օրենքի կամ պայմանագրի ուժով հաշվարկված տույժերի և տուգանքների գանձումից։
Այս կապակցությամբ հարկ է նկատի ունենալ Նախագծին կից ներկայացված հիմնավորումը, որում նշվել է, որ մի շարք շահառու համայնքների կողմից վարկային միջոցների վերադարձման պարտավորությունները սահմանված ժամկետներում չեն կատարվել, որի հետևանքով Հիմնադրամը հնարավորություն չի ունեցել ամբողջությամբ կատարել Հայաստանի Հանրապետության նկատմամբ ստանձնած իր պարտավորությունները: Նշված հանգամանքով պայմանավորված՝ հիմնական պարտավորության գումարի նկատմամբ հաշվարկվել են տույժեր, մինչդեռ տուգանքների հաշվարկման կամ դրանց առկայության վերաբերյալ որևէ տեղեկություն ներկայացված չէ։
Այս առումով անհրաժեշտ է վերանայել Նախագծի և հիմնավորման միջև անհամապատասխանությունը՝ հստակեցնելով, թե արդյոք առկա են նաև հաշվարկված տուգանքներ, իսկ դրանց բացակայության դեպքում վերանայել Նախագծում «տուգանքներ» ձևակերպման կիրառման անհրաժեշտությունը։
Բացի այդ, Նախագծի 2-րդ կետի կարգավորումից պարզ չէ այն տույժերի և տուգանքների չափերը, որոնց գանձումից նախատեսվում է հրաժարվել, ուստի անհրաժեշտ է հստակեցնել։
Միաժամանակ Նախագծին կից ներկայացված հիմնավորման համաձայն՝ Նախագծի նպատակն է վարկի հիմնական գումարի վերադարձի ապահովումը, սակայն հիմնավորման մեջ բացակայում են տվյալներ՝ հիմնական պարտքի մնացորդի և արդեն վերադարձված գումարների վերաբերյալ։ Բացի այդ, պարզ չէ, թե ինչ հաշվարկների հիման վրա է նախատեսվել, որ տույժերից հրաժարվելն առավել արդյունավետ միջոց է պետական շահերի պաշտպանության համար, ուստի հաշվի առնելով Նախագծով նախատեսվող փոփոխությունը, առաջարկում ենք հիմնավորման մեջ կատարել համապատասխան նշումներ։
5․ Նախագծի 3-րդ և 4-րդ կետերում կիրառված «Հայաստանի վերականգնվող էներգետիկայի և էներգախնայողության հիմնադրամի» բառերն անհրաժեշտ է փոխարինել «Հիմնադրամի» բառերով՝ նկատի ունենալով Նախագծի 1-ին կետում կիրառվող ձևակերպումը։
6․ Նախագծի 4-րդ կետով Հայաստանի Հանրապետության տարածքային կառավարման և ենթակառուցվածքների նախարարին հանձնարարվում է՝ ապահովել Հայաստանի վերականգնվող էներգետիկայի և էներգախնայողության հիմնադրամի կողմից անհրաժեշտ միջոցների ձեռնարկումը Հայաստանի Հանրապետության կառավարության 2012 թվականի հուլիսի 19-ի N 900-Ա որոշման շրջանակներում համայնքներին տրամադրված միջոցների վերադարձն ապահովելու ուղղությամբ:
Սույն կարգավորումը լրացուցիչ հստակեցման կարիք ունի, քանի որ դրանում կիրառված «ապահովել ... անհրաժեշտ միջոցների ձեռնարկումը» ձևակերպումից պարզ չէ, թե նախարարության կողմից ինչպիսի գործողությունների իրականացում է ակնկալվում, ինչպես նաև որ միջոցներն են համարվում անհրաժեշտ՝ Նախագծի նպատակների իրագործման տեսանկյունից։
Հաշվի առնելով վերոգրյալը՝ առաջարկում ենք սահմանել նախարարության կողմից իրականացվելիք գործողությունների բովանդակությունը։
7․ Նախագծի 5-րդ կետն անհրաժեշտ է հանել՝ հիմք ընդունելով «Նորմատիվ իրավական ակտերի մասին» օրենքի 23-րդ հոդվածի 6-րդ մասը, համաձայն որի՝ անհատական իրավական ակտն ուժի մեջ է մտնում այդ ակտի ընդունման մասին այն անձանց առձեռն կամ օրենքով սահմանված այլ կարգով պատշաճ իրազեկելու օրվան հաջորդող օրվանից, որոնց ուղղված է ակտը, եթե օրենքով այլ կարգ սահմանված չէ:
	

1․ Ընդունվել է.
 Կատարվել է համապատասխան փոփոխություն:




























2․ Ընդունվել է.
 Կատարվել է համապատասխան փոփոխությունը:



















3․ Ընդունվել է.
 Կատարվել է համապատասխան փոփոխությունը:




















4․ Ընդունվել է.
 Կատարվել է համապատասխան փոփոխությունը:

Նախագծի հիմնավորման մեջ նշված է, որ Հիմնադրամի պարտքի ներման անհրաժեշտությունը պայմանավորված է հայելային կերպով նույն պարտքը համայնքներին ներելու անհրաժեշտությամբ, քանի որ վերջիններս կարող են մարել վարկի և տոկոսագումարի գումարները, իսկ լրացուցիչ տույժերի վճարման համար ունենալու են ֆինանսական խնդիրներ, որն էլ ազդելու է գործընթացի և գումարների վճարման ժամկետների վրա։ Կարևոր է նկատել, որ ներվող պարտքը ըստ էության ՀՀ օրենսդրությամբ նախատեսված՝ պարտատիրոջ հայեցողական իրավասության տիրույթում է գտնվում և կարող էր ընդհանրապես չպահանջվել։

















































5․ Ընդունվել է.
 Կատարվել է համապատասխան փոփոխությունը:







6․ Նախագծից այդ կետը հանվել է։



















7․ Ընդունվել է.
Նախագծից հանվել է կետը:


	3.  ՀՀ վարչապետի աշխատակազմի իրավաբանական վարչության
	08.09.2026

	
	№ 02/16.4/30937-2026

	Նախագծի նախաբանում նշված չէ նորմատիվ իրավական ակտի համապատասխան դրույթը, որը կառավարությանը լիազորում է ընդունելու սույն որոշումը, ինչը հակասում է «Նորմատիվ իրավական ակտերի մասին» օրենքի 2-րդ հոդվածի 1-ին մասին, ըստ որի՝  ներքին կամ անհատական իրավական ակտը ընդունվում  է նորմատիվ իրավական ակտի հիման վրա և դրան համապատասխան:
	 Ինչ վերաբերում է նախագծի նախաբանում «Նորմատիվ իրավական ակտերի մասին» ՀՀ օրենքի 33-րդ հոդվածին, 34-րդ հոդվածի 1-ին մասին, ՀՀ քաղաքացիական օրենսգրքի 431-րդ հոդվածին, «ՀՀ բյուջետային համակարգի մասին» օրենքի 23-րդ հոդվածի 5-րդ մասին կատարված հղմանը, ապա կարծում ենք, որ դրանք ուղղակի լիազորող նորմեր չեն պարունակում սույն որոշման ընդունման համար: 
	Կատարվել է փոփոխություն

[bookmark: _GoBack]Նախաբանում՝ որպես լիազորող նորմեր են սահմանվել՝  Հայաստանի Հանրապետության կառավարության 1998 թվականի մարտի 9-ի թիվ 168 որոշմամբ հաստատված կարգի 23-րդ կետը հեռացվել է, այն հիմնավորմամբ, որ հաշվի առնելով որ  ՀՀ կառավարության 2012 թվական հուլիսի 19-ի թիվ
900-Ա որոշման հիման վրա վարկերի տրամադրման գործընթացը չի իրականացվել Հայաստանի Հանրապետության կառավարության 1998 թվականի մարտի 9-ի թիվ 168 որոշման հիման վրա, ուստի Նախագծով կարգավորվող հարաբերությունները դուրս են դրա կարգավորման տիրույթից և  Նախագծի նախաբանում վերջինիս հղում կատարելու անհրաժեշտությունը բացակայում է: Հաշվի առնելով հարցի վերաբերյալ լիազոր մարմինների կողմից տրված կարծիքները՝ Նախագծի նախաբանում հղում է տրվում Հայաստանի Հանրապետության քաղաքացիական օրենսգրքի 431-րդ հոդվածին և «ՀՀ բյուջետային համակարգի մասին» օրենքի 23-րդ հոդվածի 5-րդ մասին․ վերջինիս հղում տալու անհրաժեշտությունը բխում է այն հանգամանքից, որ Նախագծով ըստ էության կարգավորվում է բյուջեյի կատարման իրավահարաբերությունները՝ ապահովելով բյուջետային վարկի վերադարձման հնարավորությունը։ 











